### Beslutninger

Tilbagesendes Magistratsafdelingen for Sociale Forhold og Beskæftigelse, Magistratsafdelingen for Sundhed og Omsorg og Magistratsafdelingen for Børn og Unge med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025.

###

Forslag om opdatering af organiseringen af Generationernes Hus samt det fortsatte arbejde med styrkelse og realisering af visionen om det levende fællesskab på tværs af generationer.

### Resume

Siden indvielsen har hele Generationernes Hus været organisatorisk placeret i Sundhed og Omsorg. Med denne indstilling foreslås en opdatering organiseringen af Generationernes Hus, hvor de enkelte driftsområder fremover forankres direkte i deres respektive magistratsafdelinger. Samtidig foreslås det at fastholde ansvaret for den fællesskabende vision for huset under Sundhed og Omsorg.

I juni igangsatte rådmændene for Sundhed og Omsorg, Sociale Forhold og Beskæftigelse samt Børn og Unge, en proces med henblik på at fremsætte forslag om en opdatering af organiseringen og visionen for Generationernes Hus. Processen har været inddragende med bidrag fra medarbejderudvalg, husråd, beboere og pårørende.

Formålet er at styrke den faglige robusthed og mulighederne for at gøre visionen levende i praksis. Implementeringen af justeringen af organiseringen begynder 1. januar 2026.

### Beslutningspunkter

Det indstilles:

At 1) byrådet godkender den foreslåede organisatoriske justering af Generationernes Hus, hvor driftsområderne forankres i de respektive magistratsafdelinger.

At 2) byrådet godkender den opdaterede vision for Generationernes Hus, og at arbejdet med at sikre sammenhæng, fællesskab og fastholde visionen for huset fortsætter under Sundhed og Omsorg og med reference til Styregruppen for Generationernes Hus.

At 3) byrådet bemyndiger rådmændene for Sundhed og Omsorg, Sociale Forhold og Beskæftigelse samt Børn og Unge til at træffe beslutning om den endelige organisatoriske placering af de enkelte enheder samt detaljerne i implementeringsprocessen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-11-2025

Oda Bech: 18

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Sociale Forhold og Beskæftigelses, Magistratsafdelingen for Sundhed og Omsorgs og Magistratsafdelingen for Børn og Unges indstilling af 12. november 2025.